โอเปกเผยการผลิตน้ำมันเดือนต.ค.ลดลง หลังการผลิตในอิรัก,ซาอุฯชะลอตัว
โอเปกเผยการผลิตน้ำมันเดือนต.ค.ลดลง หลังการผลิตในอิรัก,ซาอุฯชะลอตัว
13 พ.ย. 2558

กลุ่มประเทศผู้ส่งออกน้ำมัน (โอเปก) ได้ปรับลดปริมาณการผลิตน้ำมันในเดือนต.ค. ซึ่งส่วนใหญ่เป็นผลมาจากการผลิตที่ลดลงในอิรักและซาอุดิอาระเบีย
ทั้งนี้ โอเปกผลิตน้ำมันได้ 31.38 ล้านบาร์เรลต่อวันในเดือนต.ค. ซึ่งลดลงเมื่อเทียบกับเดือนก.ย.ที่ผลิตได้ 31.93 ล้านบาร์เรลต่อวัน โดยผลผลิตในเดือนก.ย.ถือเป็นระดับสูงสุดในรอบ 3 ปี
รายงานของโอเปกระบุว่า อิรักผลิตน้ำมันได้ 4.01 ล้านบาร์เรลต่อวันในเดือนต.ค. เมื่อเทียบกับระดับ 4.20 ล้านบาร์เรลต่อวันที่ผลิตได้ในเดือนก.ย. ขณะที่ซาอุดิอาระเบียซึ่งเป็นผู้ผลิตน้ำมันรายใหญ่ของโอเปก ผลิตน้ำมันได้ 10.125 ล้านบาร์เรลต่อวัน ซึ่งน้อยกว่าที่ผลิตได้ในเดือนก.ย.อยู่ประมาณ 72,000 บาร์เรลต่อวัน
นักลงทุนในตลาดน้ำมันจับตาการประชุมโอเปกในวันที่ 4 ธ.ค.ที่กรุงเวียนนา ประเทศออสเตรีย ขณะที่ซาอุดิอาระเบีย ซึ่งเป็นสมาชิกรายใหญ่ของโอเปกส่งสัญญาณว่า จะไม่มีการปรับเปลี่ยนกลยุทธ์ด้านการผลิต โดยระบุว่า การปรับลดการผลิตจะไม่ส่งผลกระทบต่อตลาด